**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2023. február 23-i nyilvános ülésére**

**TÁRGY:**

**Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

**ELŐADÓ:**

Druskoczi Tünde

polgármester

**Tisztelt Képviselő-testület!**

A lejárt határidejű képviselő-testületi határozatok végrehajtásáról az alábbiakban számolok be:

**Balatonberény Község Önkormányzata Képviselő-testületének 1/2023.(I.26.) határozata a napirend elfogadásáról**

Balatonberény Község Önkormányzati Képviselő-testülete a 2023. január 26-i nyilvános ülésének napirendjét az alábbiak szerint állapítja meg:

1. **Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

*Előadó: Druskoczi Tünde polgármester*

1. **Cselekvési terv Balatonberény Község Önkormányzata idegenforgalmi marketingtevékenységének megújításához**

*Előadó: Horváth Péter alpolgármester*

1. **Beszámoló a Művelődési Ház és Könyvtár 2022. évi tevékenységéről és javaslat a 2023. évi programtervre**

Előadó: Barjákné Martin Judit művelődési ház vezetője

1. **Beszámoló a helyi identitás erősítése, helyi cselekvési terv előkészítésének alakulásáról**

*Előadó: Varga Paméla közösségszervező*

1. **A Tematik Kábel Kft-vel együttműködési megállapodás megkötése a 2023. évi IBCC horgászverseny megrendezésére**

*Előadó: Druskoczi Tünde polgármester*

1. **Köztisztviselők 2023. évi teljesítménykövetelményei**

*Előadó: Mestyán Valéria címzetes főjegyző*

1. **Polgármester 2023. évi szabadságolási ütemterve**

*Előadó: Mestyán Valéria címzetes főjegyző*

1. **A települési támogatásokról, a személyes gondoskodást nyújtó szociális és gyermekjóléti ellátásokról szóló önkormányzati rendelet módosítása**

*Előadó: Mestyán Valéria címzetes főjegyző*

1. **Dr. Belina Csaba háziorvos kérelmének megvitatása**

*Előadó: Druskoczi Tünde polgármester*

1. **A kamerarendszer fejlesztése, döntés a Hegykapunál a kamera kihelyezés kivitelezéséről (kivitelező kiválasztása) a beérkezett ajánlatok alapján**

*Előadó: Druskoczi Tünde polgármester*

1. **MFP-ÖTIF/2022 Önkormányzati temetők infrastrukturális fejlesztése 2022 - pályázati támogatással megvalósuló, ravatalozó épület felújítás és urnafal építés kivitelezésének műszaki ellenőri feladatellátásra beérkezett ajánlatok bírálata**

*Előadó: Druskoczi Tünde polgármester*

1. **Múltház fejlesztés kapcsán a kivitelező kiválasztása a közbeszerzési eljárásban előkészített árajánlatok alapján**

*Előadó: Druskoczi Tünde polgármester*

1. **Tájékoztató a Vízparti Sport és Szabadidő Központ ötlettervének bírálatáról**

*Előadó: Druskoczi Tünde polgármester*

1. **Egyebek**

Határidő: 2023. január 26.

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 2/2023.(I.26.) határozata az Országos Bringapark Program keretében megjelent pályázati felhívásról**

Balatonberény Község Önkormányzati Képviselő-testülete a tájékoztatót megismerte és támogatja a Miniszterelnökség Aktív Magyarország Program részeként 2023. évre kiírt Országos Bringapark Program keretében megjelent felhívásra a pályázat benyújtását a Balatonberény Békeparkban Bringapark és Pumpapálya megvalósítása céljából. Felkéri a polgármestert, hogy a pályázat előkészítése érdekében a szükséges intézkedéseket tegye meg.

Határidő: 2023. február 15.

Felelős: Druskoczi Tünde polgármester

**A pályázatot előkészítettük, a pályázat benyújtásáról a képviselő-testület a 2023. február 16-án tartandó rendkívüli nyilvános ülésén dönt.**

**Balatonberény Község Önkormányzata Képviselő-testületének 4/2023.(I.26.) határozata sportpályák fejlesztéséhez szándéknyilatkozat kiadásáról**

Balatonberény Község Önkormányzat Képviselő-testülete a Balatonberényi sportpályák fejlesztésére vonatkozó tájékoztatót megismerte és hozzájárul, hogy a polgármester a Balatonberényi Községi Sportegyesület részére az önkormányzat, mint a fejlesztéssel érintett Balatonberény 41/5 és 1238/23 hrsz-ú ingatlanok tulajdonosa képviseletében a tulajdonosi hozzájáruló szándéknyilatkozatot megtegye.

Határidő: 8 nap

Felelős: Druskoczi Tünde polgármester

**A szándéknyilatkozatot a pályázat benyújtása érdekében a Balatonberényi Községi Sportegyesület részére kiadtuk.**

**Balatonberény Község Önkormányzata Képviselő-testületének 5/2023.(I.26.) határozata a lejárt határidejű határozatok végrehajtásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2023. január 26.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő: 2023. január 26.

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 7/2023.(I.26.) határozata a Művelődési Ház és Községi Könyvtár 2022. évi tevékenységéről szóló beszámoló elfogadásáról**

1. Balatonberény Község Önkormányzat Képviselő-testülete a Balatonberényi Művelődési Ház és Községi Könyvtár 2022. évi tevékenységéről szóló beszámolót elfogadja.
2. A község 2023. évi programtervére vonatkozó javaslatot megismerte és azt tovább tárgyalásra alkalmasnak tartja. Felkéri a művelődési ház vezetőjét, hogy munkaértekezlet keretében történő egyeztetést követően a 2023. évi programtervet a február havi soros ülésre készítse elő.

Határidő: 2023. február havi ülés

Felelős: Barjákné Martin Judit művelődési ház vezetője

**A döntésről a Művelődési Ház vezetőjét értesítettük, a község 2023. évi programtervének megvitatása a 2023. február 23-i ülés tárgysorozatának részét képezi.**

**Balatonberény Község Önkormányzata Képviselő-testületének 8/2023.(I.26.) határozata a helyi közösségszervezésről szóló beszámoló elfogadásáról**

1. Balatonberény Község Önkormányzat képviselő testülete a helyi identitás erősítéséről, a helyi cselekvési terv előkészítéséről szóló beszámolót megismerte és azt tudomásul veszi.
2. A képviselő-testület felkéri a közösségszervezőt, hogy a beszámolóról készítsen összefoglalót a helyi újságba, valamint a közösségszervezés további feladataira vonatkozó munkatervet a 2023. február havi soros ülésre készítse elő.

Határidő: 2023. február havi ülés

Felelős: Varga Paméla közösségszervező

**A beszámolóról az összefoglalót a közösségszervező elkészítette, amely megjelenik a február havi Berényi Hírlapban. A közösségszervező 2023. évi munkaterve a 2023. február 23-i ülés napirendjei között szerepel.**

**Balatonberény Község Önkormányzata Képviselő-testületének 9/2023.(I.26.) határozata a Tematik Kábel Kft-vel megkötendő együttműködési megállapodásról**

1. Balatonberény Község Önkormányzat Képviselő-testülete a Tematik Kábel Kft-vel a 2023. április 22. és 2023. április 28 napja között megrendezendő International Balaton Carp Cup horgászverseny megrendezésére vonatkozó együttműködési megállapodást az előterjesztés szerinti tartalommal megköti azzal, hogy a területhasználat ellenértékét 75.000 Ft/horgászhely összegben határozza meg.
2. A képviselő-testület felhatalmazza a polgármestert az együttműködési megállapodás aláírására.

Határidő: szerződéskötésre 8 nap

Felelős: Druskoczi Tünde polgármester

**A Tematik Kábel Kft-vel az együttműködési megállapodást megkötöttük.**

**Balatonberény Község Önkormányzata Képviselő-testületének 10/2023.(I.26.) határozata a 2023. évi köztisztviselői teljesítménykövetelmények alapját képező kiemelt célokról**

1. Balatonberény Község Önkormányzat Képviselő-testülete a Balatonkeresztúri Közös Önkormányzati Hivatal köztisztviselőinek 2023. évi teljesítménykövetelmények alapját képező kiemelt céljait a következők szerint határozza meg:
2. **Az önkormányzatokra vonatkozó átfogó célkitűzések:**

* A fenntartó önkormányzatok képviselő-testületei és bizottságai munkájának hatékony segítése, az ülések előkészítése, a döntésekhez szükséges információkbiztosítása.
* A Magyar Államkincstár 2022. évi ellenőrzési jelentéseiben meghatározott feladatok, hibák, hiányosságok feldolgozására, megoldására készített intézkedési terv szerint az utóellenőrzés helyszíni ellenőrzésének biztosítása.
* Infrastruktúra és gazdaságfejlesztést célzó pályázati, beruházási lehetőségek feltárásában való közreműködés, pályázatok előkészítésében, elszámolásában való közreműködés.
* Energiaracionalizálási intézkedések végrehajtása.
* Az elektronikus ügyintézés minél szélesebb körben történő alkalmazásának elősegítése, a működtetéséhez szükséges technikai és jogi feltételek minél szélesebb körű biztosítása

1. **Az egyes, önkormányzat által ellátott feladatokra, tevékenységekre vonatkozó célkitűzések:**

* Az Önkormányzat 2023. évi költségvetésének végrehajtása során a szabályszerűség, célszerűség, hatékonyság és takarékos gazdálkodás biztosítása.
* A hivatal szervezetnél, az önkormányzatoknál végzett külső és belső ellenőrzések során feltárt hiányosságok pótlása, hibák kijavítása, az ellenőrzéseket követően tett intézkedések határidőben történő nyomon követésének, kontrolljának biztosítása.
* A köztisztviselők feladataikat határidőben, a jogszabályoknak megfelelően, szakszerűen lássák el.
* Önkormányzati rendeletek hatályosulásának folyamatos vizsgálata a jogszabályi és az élethelyzetek változása kapcsán.

1. **Az önkormányzati feladatellátást segítő tevékenységekre vonatkozó célkitűzések:**

* A pénzügyi – gazdálkodási tevékenység naprakész legyen, megfelelő információt nyújtson a döntéshozók számára.
* A helyi adók kivetése, a hátralékok kimutatása és átadásra behajtásra a Nemzeti Adó és Vámhivatalnak. Általában a helyi adók beszedésére, felderítésére fokozott figyelem fordítás.
* Az önkormányzati honlap adattartalmának folyamatos bővítése, a lakosság tájékoztatása és segítése érdekében a hatósági ügyintézést támogató új, korszerű nyomtatványok és ügyintézési ügymenetek ismertetésével.
* A hatósági ügyek intézése során a szakszerűség, jogszerűség biztosítása, az eljárási határidők betartása.

1. **Eseti célkitűzések**

* A hivatalvezetői álláshely átadásának előkészítése és december 30-ig történő lebonyolítása.
* A 2024. évi EP és önkormányzati választásokra történő felkészülés.
* A Balatonberény és Balatonkeresztúr községek helyi adóemelésével kapcsolatos feladatok jogszerű lebonyolítása, a költségek megosztása a hivatali költségvetésben.

1. A képviselő-testület felkéri a jegyzőt, hogy az Önkormányzati Hivatal köztisztviselői 2023. évi egyéni teljesítménykövetelményeinek meghatározásáról intézkedjen.

Határidő: 2023. január 31.

Felelős: Mestyán Valéria címzetes főjegyző

**Az egyéni teljesítménykövetelmények meghatározása megtörtént, azt valamennyi hivatali dolgozó írásban megkapta.**

**Balatonberény Község Önkormányzata Képviselő-testületének 11/2023.(I.26.) határozata döntéshozatalból történő kizárásról**

Balatonberény Község Önkormányzat Képviselő-testülete a polgármester 2023. évi szabadságolási ütemtervének elfogadásáról szóló döntéshozatalból Druskoczi Tünde polgármestert nem zárja ki.

Határidő: azonnal

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 13/2023.(I.26.) határozata a települési támogatásokról, a személyes gondoskodást nyújtó szociális és gyermekjóléti ellátásokról szóló önkormányzati rendelet módosításáról**

Balatonberény Község Önkormányzat Képviselő-testülete a települési támogatásokról, a személyes gondoskodást nyújtó szociális és gyermekjóléti ellátásokról szóló önkormányzati rendelet módosításáról szóló rendelet-tervezet2.§ (1) és (2) bekezdése és 3.§ (2) bekezdése mellőzése mellett dönt.

Határidő: azonnal

Felelős: Mestyán Valéria címzetes főjegyző

**Külön intézkedést nem igényelt, a határozatban foglaltaknak megfelelően a rendelet elfogadásra került.**

**Balatonberény Község Önkormányzata Képviselő-testületének 14/2023.(I.26.) határozata Dr. Belina Csaba háziorvos támogatási kérelméről**

Balatonberény Község Önkormányzat Képviselő-testülete Dr. Belina Csaba háziorvos megbízási szerződés módosítására irányuló kérelmét megismerte, megtárgyalta és a szerződésmódosítás mellőzése mellett a kérelemnek helyt adva a Belina és Társa Egészségügyi Kft. részére a balatonberényi háziorvosi rendelő fenntartási költségeihez történő hozzájárulás címén 2023. január 1. napjától kezdődően az orvosi rendelő felújítási munkáinak megkezdéséig terjedő időszakra a felhasznált víz-, gáz-, és villamosenergia-fogyás díját a szolgáltató által kibocsátott számla alapján teljes összegében a 2023. évi költségvetés terhére átvállalja.

Határidő: Dr. Belina Csaba háziorvos és pénzügyi csoport értesítésére 8 nap

Felelős: Druskoczi Tünde polgármester

**A döntésről a pénzügyi csoportot és dr. Belina Csaba háziorvost értesítettük.**

**Balatonberény Község Önkormányzata Képviselő-testületének 16/2023.(I.26.) határozata a Ravatalozó felújítása és ravatalozóhoz kapcsolódó 24 fülkés urnafal kialakítása tárgyában lefolytatott meghívásos eljárásban műszaki ellenőr kiválasztásáról**

1. Balatonberény Község Önkormányzat Képviselő-testülete az MFP-ÖTIF-2022, Önkormányzati temetők infrastrukturális fejlesztése 2022 - Ravatalozó felújítása és ravatalozóhoz kapcsolódó 24 fülkés urnafal kialakítása - kivitelezési munkáihoz kapcsolódó műszaki ellenőrzési feladatok ellátására indított - a Kbt. hatálya alá nem tartozó - meghívásos verseny-eljárásban megállapítja:
2. A beszerzési eljárás eredményes volt.
3. Az ajánlattevők alkalmasak, ajánlatuk bírálatra alkalmas volt.
4. Az ajánlatok érvényesek.
5. Az eljárás nyerteseként hirdeti ki az érvényes ajánlatot adott és a megbízásra alkalmasnak ítélt: Jakab Richárd EV. 8380 Hévíz, Attila utca 65. sz. alatti ajánlatadót, az alábbi legalacsonyabb ajánlati árral:

|  |  |
| --- | --- |
| **Ajánlat** | **Ajánlat** |
| **Bruttó vállalkozói díj (HUF)** | **400.000.- Ft** |

1. A képviselő-testület felhatalmazza a polgármestert a nyertes ajánlattevővel megkötendő megbízási szerződés aláírására.
2. A képviselő-testület felkéri a polgármestert, hogy a kivitelezési eljárás alatt a temetkezés rendjére vonatkozóan tájékoztassa a lakosságot a község honlapján és hirdetőtábláin, valamint a helyi újságban.

Határidő: a megbízási szerződés megkötésére 2023. 01. 31., hirdetmény közzétételére 8 nap

**A felújítás alatti temetkezési rendről a lakosságot tájékoztattuk, a kiválasztott műszaki ellenőrrel a szerződést megkötöttük.**

**Balatonberény Község Önkormányzata Képviselő-testületének 17/2023.(I.26.) határozata a Múltház Múzeum felújítására kivitelező kiválasztásáról**

1. Balatonberény Község Önkormányzatának Képviselő- testülete - mint ajánlatkérő - a Múltház Múzeum felújítására és fejlesztésére másodízben indított közbeszerzési eljárást eredményesnek nyilvánítja.
2. A Plantana Kereskedelmi és Szolgáltató Kft. ajánlattevő ajánlatát érvénytelenné nyilvánítja a Kbt. 73. § (1) bek. e) pontja alapján.
3. A Konzultax Műszaki és Szolgáltató Kft. ajánlattevő ajánlatát **érvényessé-, és nyertessé nyilvánítja -** tekintettel arra, hogy ajánlattevő tette a legjobb ár-érték arányt tartalmazó ajánlatot - **bruttó 71.272.563.- Ft vállalási összeggel** és **a szerződéskötéstől számított 90 napos** teljesítési határidő megállapításával.
4. A BMT Mérnöki Zrt. ajánlattevő ajánlatát érvényessé nyilvánítja, és **második legkedvezőbb** ajánlattevőnek nyilvánítja tekintettel arra, hogy ajánlattevő tette a második legjobb ár-érték arányt tartalmazó ajánlatot, bruttó 87.495.282.-Ft összeggel.
5. Mivel a támogatással elnyert építésre rendelkezésre álló összege (64.550.000.-Ft) nem fedezi a nyertes ajánlatot adó által megajánlott vállalási árra (71.272.563.- Ft), a különbözeti összeget 6.772.563.-Ft-ot (önrész) az önkormányzat a 2023. évi költségvetése terhére biztosítja.
6. A képviselő-testület felhatalmazza a polgármestert a vállalkozási szerződés megkötésére és aláírására.

Határidő: 2023. 02. 15.

Felelős: Druskoczi Tünde polgármester

**A kivitelezővel a vállalkozási szerződést megkötöttük, a munkaterület átadására a napokban sor kerül.**

**Balatonberény Község Önkormányzata Képviselő-testületének 19/2023.(I.26.) határozata a Marcali Mentők Egyesülete anyagi támogatásáról**

Balatonberény Község Önkormányzat képviselő-testülete a Marcali Mentők Egyesülete kérelmét megtárgyalta és a kérelmező részére 100.000 Ft anyagi támogatást nyújt a 2023. évi költségvetés terhére.

Határidő: 8 nap

Felelős: Druskoczi Tünde polgármester

**Az anyagi támogatás kiutalása érdekében a képviselő-testület határozatát megküldtük a pénzügyi csoport részére**.

**Balatonberény Község Önkormányzata Képviselő-testületének 20/2023.(I.26.) határozata a Balatoni Szövetséggel megkötendő megállapodásról**

Balatonberény Község Önkormányzat képviselő-testülete a Balatoni Szövetség megkeresésében foglaltakat megismerte és felhatalmazza a polgármester a 2023. évi csípőszúnyog elleni védekezésre vonatkozó megállapodás aláírására, bruttó 855.000 Ft összegben.

Határidő: szerződés aláírására 8 nap

Felelős: Druskoczi Tünde polgármester

**A Balatoni Szövetség által megküldött megállapodás polgármester részéről történő aláírása, és a szövetség részére történő megküldése megtörtént.**

**BESZÁMOLÓ A KÉT ÜLÉS KÖZÖTTI FONTOSABB ESEMÉNYEKRŐL**

A Balatongyöngye Vidékfejlesztési Egyesület LEADER Helyi Akciócsoport közgyűlést tartott Balatonlellén, február 2-án. Napirendi pontok: 1. Munkaszervezet rövid beszámolója a 2022-es évről; 2. Elnökségi tag választás; 3. 2023 évi költségvetés elfogadása. Önkormányzatunkat Horváth Péter alpolgármester úr képviselte.

A Balatoni Szociális Társulás 2023. február 8-án tanácsülést tartott. A Tanács döntött a Balatonkeresztúri Alapszolgáltatási Központ 2023. évi költségvetéséről és elfogadta a 2023. március 10-től érvényes új, 10%-kal megemelt térítési díjakat.

A Marcali Kistérségi Többcélú Társulási Tanácsa ülésezett február 9-én és elfogadta a Társulási 2023. évi munkatervét, 2023. évi költségvetését és a 2023. évi közbeszerzési tervét.

Kérem a T. Képviselő-testületet, hogy a lejárt határidejű határozatok végrehajtásáról, valamint a két ülés közötti fontosabb eseményekről szóló beszámolómat elfogadni szíveskedjen.

**Határozati javaslat**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2023. február 23.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő: 2023. február 23.

Felelős: Druskoczi Tünde polgármester

Balatonberény, 2023. február 16.

Druskoczi Tünde sk.

polgármester